13/12/2017 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
R. P. 39249/2017. Resolución provisional do Programa FOIE/2017

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro. Por acordo da Xunta de Goberno do 28 de decembro de 2016 aprobáronse as Bases Reguladoras Xerais das convocatorias de subvencións dirixidas a entidades da Deputación Provincial da Coruña, ano 2017, publicadas no BOP número 247 do 30 de decembro de 2016. Así mesmo, por acordo da Xunta de Goberno do 17 de febreiro de 2017 aprobáronse as Bases reguladoras do Programa FOIE: Convocatoria do programa de subvencións a entidades sen fins de lucro para o investimento de servizos sociais no ano 2017. A dita convocatoria foi publicada no BOP nº 39 do 24 de febreiro de 2017 e o prazo de presentación de solicitudes finalizou o día 20 de abril de 2017 ás 14:00 horas. Segundo. De acordo coa base 8 das Bases reguladoras xerais, por resolución nº 21150, do 29 de xuño de 2017, designáronse os membros da Comisión Avaliadora, que celebrou a súa reunión o día 3 de novembro de 2017. Terceiro. A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Cuarta. Na partida orzamentaria 0611/23121/781 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Quinta. Constan no expediente os informes da unidade xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, 1. Aprobar a tramitación de urxencia deste procedemento, de conformidade co disposto no artigo 33 da Lei 39/2015, de 1 de outubro, do procedemento administrativo común das administracións públicas e, en consecuencia, abrir un prazo de 5 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistencia da solicitude, presentar solicitude de reformulación ou de cambio de obxecto da subvención, presentar alegacións ou presentar emenda de erros. Transcorrido o devandito prazo de 5 días sen que por parte dos solicitantes se desista expresamente, a subvención considerarase aceptada tacitamente.2. Non admitir as solicitudes que figuran no Anexo 1, polos motivos que se indican.3. Conceder provisionalmente as subvencións ás entidades que se relaciona no Anexo 2, polos importes que se indican, con cargo á partida orzamentaria 0611/23121/781, sendo o importe total proposto de 1.211.347,64 €. 4. Conceder provisionalmente as subvencións ás entidades que se relacionan no Anexo-3, condicionadas polos motivos que se indican, que deberán ser emendados polos solicitantes no prazo de 5 días hábiles que se sinalan no apartado 1.5. Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade.6. Dispoñer que, nas subvencións de obras cuxo importe concedido sexa igual ou superior a 3.000,00 €, e as ditas obras non precisen de proxecto técnico facultativo de dirección de obra, as entidades deberán achegar na fase de xustificación un informe asinado por un técnico competente indicando que non son necesarios legalmente tales documentos.7. Publicar a presente resolución provisional no Boletín Oficial da Provincia, co que se entenderá notificada aos interesados, de acordo co establecido no artigo 45 da Lei 39/2015, de 1 de outubro, do procedemento administrativo común das administracións públicas. A título informativo, publicar esta resolución no taboleiro de edictos e na páxina web da Deputación.8. A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. Total concedido 1.211.347,64 € Total concedido 27.000,00 € A Coruña, 7 de decembro de 2017, O presidente, A secretaria acctal, Valentín González Formoso Mª Amparo C. Taboa Gil